Kanne 27.10.2020 – yhteisyritys Clean Sky 2 v. NG
(asia T-649/20)
Oikeudenkäyntikieli: italia
Asianosaiset
Kantaja: yhteisyritys Clean Sky 2 (edustajat: asianajaja M. Velardo ja asiamies B. Mastantuono)
Vastaaja: NG
Vaatimukset
Kantaja vaatii unionin yleistä tuomioistuinta
velvoittamaan vastaaja maksamaan yhteisyritys Clean Sky 2:lle 168 062,23 euron suuruisen summan avustussopimukseen nro 632420 ”FIMAC, FAST impact cross-analysis methodology for Composite leading edge Structures” liittyen Euroopan unionin seitsemännen puiteohjelman yhteydessä korotettuna Euroopan keskuspankin perusrahoitusoperaatioihinsa soveltamalla 3,5 %:n korolla 13.7.2019 lukien tosiasialliseen maksupäivään saakka
velvoittamaan vastaaja korvaamaan oikeudenkäyntikulut.
Oikeudelliset perusteet ja pääasialliset perustelut
Kanteensa tueksi kantaja vetoaa seuraavaan kanneperusteeseen:
Vastaaja laiminlöi sopimusvelvoitteensa, koska se ei palauttanut määrää, joka liittyy henkilöstökuluihin, jotka katsottiin rahoitukseen kelpaamattomiksi kuluiksi. Tämän vuoksi kantaja toimitti 12.7.2019 veloitusilmoituksen, joka koski 168 062,23 euron suuruista määrää, joka oli jo maksettu Alpha Consulting Service Srl -yhtiölle, joka on poistettu kaupparekisteristä. Italian oikeuden mukaan vastaaja on nimittäin vastuussa edellä mainitun yhtiön sopimusvelvoitteiden laiminlyönnistä, koska se oli toiminut kyseisen kaupparekisteristä poistetun yhtiön yhtiömiehenä, pesänhoitajana ja edustajana. Kyseisen yhtiön esittämät vastalauseet veloitusilmoituksen antamisen jälkeen ovat yleisiä ja epätäydellisiä eikä niitä ole tuettu todistein, minkä vuoksi ne vaikuttavat täysiin perusteettomilta. Kantajalla on näin ollen oikeus vaatia maksetun määrän takaisinperimistä ja palauttamista viivästyskorkoineen.
____________